Ritratt: minn filmat / ABC6 .td_uid_2_604b448c80324_rand.td-a-rec-img{text-align:left}.td_uid_2_604b448c80324_rand.td-a-rec-img img{margin:0 auto 0 0} Kien mument emozzjonanti hekk kif nhar il-Ħadd li għadda koppja li tgħix f'Doylestown, Pennsylvania, fl-Istati Uniti reġgħu ltaqgħu wara sena u taw l-ewwel bewsa lil xulxin. Bill Fuller u martu Lola għandhom 93 sena u ilhom miżżewġa għal dawn l-aħħar 72 sena. Minħabba fil-pandemija u fil-kundizzjoni f'saħħithom, il-koppja ma setgħux jaraw lil xulxin iżda l-Ħadd li għadda binthom Ann irranġat il-laqgħa bejn il-ġenituri tagħha li ilhom mill-2012 jgħixu fil-Wesley Enhanced Living. Minkejja li jgħixu fl-istess faċilità, il-koppja madanakollu jgħixu f'sezzjonijiet differenti ta' din il-faċilità minħabba li l-mara għandha bżonn kura aktar speċifika minħabba fil-kundizzjonijiet f'saħħitha. "Nista' nbusha?" staqsa l-anzjan meta ra lil martu wara sena. Binthom fakkritu li issa ħadu l-vaċċin u seta jbus lil martu, li tinsab fuq siġġu tar-roti. Ix-xena tal-ewwel tgħanniqa u bewsa tagħhom wara sena ħolqot emozzjonijiet kbar u bdiet tinxtered fuq diversi siti tal-aħbarijiet madwar id-dinja. Ritratt: minn filmat / ABC6 Wara l-koppja anzjana gawdiet minn ikla romantika flimkien. Aqra wkoll: Il-coronavirus ma twaqqafx koppja anzjana milli jagħtu bewsa sinċiera lil xulxin Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_604b448c805db_rand.td-a-rec-img{text-align:left}.td_uid_3_604b448c805db_rand.td-a-rec-img img{margin:0 auto 0 0}